KOMISIJOS REGLAMENTAS (EB) Nr. 966/2006
2006 m. birželio 29 d.
iš dalies keičiantis Reglamentą (EB) Nr. 219/2006 dėl KN 0803 00 19 kodu žymimų AKR šalių kilmės bananų importo tarifinės kvotos atidarymo ir jos administravimo laikotarpiu nuo 2006 m. kovo 1 d. iki gruodžio 31 d.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2005 m. lapkričio 29 d. Tarybos reglamentą (EB) Nr. 1964/2005 dėl bananų muitų tarifų normų (1), ypač į jo 2 straipsnį,
kadangi:
(1)
Importo licencijos, išduotos pagal 2005 m. gruodžio 9 d. Komisijos reglamento (EB) Nr. 2015/2005 dėl AKR šalių kilmės bananų importo pagal tarifinę kvotą, atidarytą Tarybos reglamentu (EB) Nr. 1964/2005 dėl bananų muitų tarifų normų 2006 m. sausio ir vasario mėnesiais (2) 6 straipsnio 3 dalį, galiojo nuo 2006 m. sausio 1 d. iki balandžio 7 d. Siekiant užtikrinti tinkamą šio bananų importo priežiūrą, reikėtų numatyti, kad valstybės narės Komisijai praneštų, koks bananų kiekis buvo išleistas į laisvą apyvartą ne tik pagal 2006 m. sausio ir vasario, bet ir pagal kovo bei balandžio mėnesiais naudotas licencijas.
(2)
Todėl reikėtų iš dalies pakeisti Komisijos reglamento (EB) Nr. 219/2006 (3) 6 straipsnio 2 dalies b punktą, numatantį šiuos pranešimus.
(3)
Šiame reglamente numatytos priemonės atitinka Bananų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 219/2006 6 straipsnio 2 dalies b punktas pakeičiamas taip:
„b)
Kuo greičiau ir ne vėliau kaip 2006 m. birželio 30 d., remdamosi pagal Reglamento (EB) Nr. 2015/2005 6 straipsnio 3 dalį išduotomis licencijomis - koks bananų kiekis buvo išleistas į laisvą apyvartą“.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2006 m. birželio 29 d.